3. számú melléklet a 4/2013. (II. 25.) rendelethez

A KÖZGYŰLÉS ÉS A BIZOTTSÁGOK ELÉ KERÜLŐ ELŐTERJESZTÉSEK 
RENDJE, TARTALMI ÉS ALAKI KÖVETELMÉNYEI
I.
1.	Az előterjesztéseket – a szóbeli tájékoztató kivételével - írásban kell benyújtani. Napirend sürgős tárgyalása esetén kivételes esetben szóbeli előterjesztések tehetők a Közgyűlés ülésén, melyet az ülés előtt jelezni kell a Polgármester felé, a napirendi javaslat megszavaztatása előtt. A szóbeli előterjesztés esetén a határozati javaslatot írásban a képviselők részére ki kell osztani.
2.	Az előterjesztés típusa:
-	javaslat,
-	jelentés,
-	tájékoztató,
-	beszámoló.
A javaslat és jelentés minden esetben határozati javaslatot tartalmaz, amely a Közgyűlés részéről döntést igényel. A tájékoztató, beszámoló tudomásulvétel céljából kerül a testület elé, ezekről szükség esetén a Közgyűlés döntést hozhat.
3.	Az előterjesztés előkészítéséért felelős az előterjesztést legkésőbb a Közgyűlés, illetve a bizottság ülését megelőző 8 nappal köteles leadni a Jogi Főosztályra. A határidőn túl leadott előterjesztések a következő ülésen kerülnek megtárgyalásra, ettől eltérni csak a jegyző engedélyével lehet. 
Az előterjesztéseket – a szakmai területért felelős igazgató, főosztályvezető, szükség esetén a Gazdasági Igazgató szignálása után – a Jogi Főosztály, a jegyző, majd a polgármester szignálja, ezt követően az előterjesztő írja alá. A közgyűlési előterjesztést évente kezdődő folyamatos sorszámmal kell ellátni. 
4. Az alábbi tárgykörökben az illetékes bizottság előzetes véleményét minden esetben be kell szerezni:
-	az éves költségvetési javaslat és a végrehajtásáról szóló féléves, éves beszámoló tervezetei esetén a Pénzügyi, Költségvetési Bizottság,
-	önkormányzati rendelet-tervezetek esetén a Jogi, Ügyrendi és Közbiztonsági Bizottság.[footnoteRef:1] [1:  Módosította: 41/2014. (XI. 21.) önkormányzati rendelet 5. § 1. pontja, hatályos 2014. november 24-től] 

5.	Az előterjesztés előlapján jelezni kell, hogy az zárt vagy nyílt ülésen tárgyalandó. 
II.
A Közgyűlés és a bizottságok elé kerülő írásos előterjesztések főbb tartalmi elemei:
Előlap: minta szerint
Első rész /vezetői összefoglaló/:
-	a tárgy pontos meghatározása, utalás arra vonatkozóan, hogy abban a tárgykörben volt-e napirend a testület előtt / ha igen, milyen döntés született, hogyan alakult annak végrehajtása/,
-	a körülmények, összefüggések bemutatása, vélemények elemzése,
-	a vonatkozó jogszabályi előírások,
-	szükség esetén a téma átfogó értékelését segítő mellékletek.
Második rész /határozati javaslat/:
-	szükség esetén utalni kell a tárgyban korábban hozott határozatok további sorsára /hatályon kívül helyezés, módosítás, hatályban fenntartás, stb./,
-	döntési javaslatok,
-	a végrehajtásért felelősök megnevezése, végrehajtási határidő.


Minta az előterjesztés előlapjának megjelenítésére: 




Előterjesztő megnevezése 



Sorszám:…......... 
Nyílt/Zárt ülés





Az előterjesztés tárgyaló testület megnevezése:






Az előterjesztés típusa 
(javaslat, jelentés, tájékoztató, beszámoló, bejelentés)


Az előterjesztés tárgya







Dátum



Előterjesztő neve,beosztása



Előzetesen tárgyalja: (bizottságok felsorolása)



Az előkészítésért felelős:  (név, beosztás)

